62022TO0743(02)_INF
Ordonanța președintelui Tribunalului din 19 iulie 2023 –Mazepin/Consiliul
(Cauza T‑743/22 RII)
„Măsuri provizorii – Politica externă și de securitate comună – Măsuri restrictive adoptate în raport cu acțiunile Rusiei care subminează sau amenință integritatea teritorială, suveranitatea și independența Ucrainei – Înghețarea fondurilor – Cerere de măsuri provizorii – Fumus boni iuris – Urgență – Evaluare comparativă a intereselor”
1.
Procedură de măsuri provizorii – Suspendarea executării – Măsuri provizorii – Condiții de acordare – Fumus boni iuris – Urgență – Prejudiciu grav și ireparabil – Caracter cumulativ – Evaluare comparativă a tuturor intereselor în cauză – Ordine de examinare și mod de verificare – Putere de apreciere a judecătorului delegat cu luarea măsurilor provizorii
[art. 256 alin. (1), art. 278 și art. 279 TFUE; Regulamentul de procedură al Tribunalului, art. 156 alin. (4)]
(a se vedea punctele 34-37)
2.
Procedură de măsuri provizorii – Suspendarea executării – Măsuri provizorii – Condiții de acordare – Fumus boni iuris – Examinare prima facie a motivelor invocate în susținerea acțiunii principale – Acțiune împotriva măsurilor restrictive adoptate în raport cu acțiunile Rusiei care subminează sau amenință integritatea teritorială, suveranitatea și independența Ucrainei – Motive care privesc o eroare de apreciere a Consiliului – Motive care nu sunt neîntemeiate la prima vedere
[art. 278 și 279 TFUE; Carta drepturilor fundamentale a Uniunii Europene, art. 47; Decizia 2014/145/PESC a Consiliului, astfel cum a fost modificată prin Decizia (PESC) 2023/572, anexa; Regulamentele nr. 269/2014 și 2023/571 ale Consiliului, anexa]
(a se vedea punctele 40, 41, 56, 66-70, 74-78, 82 și 83)
3.
Procedură de măsuri provizorii – Suspendarea executării – Măsuri provizorii – Condiții de acordare – Urgență – Prejudiciu grav și ireparabil – Sarcina probei ce revine părții care solicită măsura provizorie
[art. 256 alin. (1), art. 278 și art. 279 TFUE; Regulamentul de procedură al Tribunalului, art. 156 alin. (4)]
(a se vedea punctul 84)
4.
Procedură de măsuri provizorii – Suspendarea executării – Condiții de acordare – Evaluare comparativă a tuturor intereselor în cauză – Măsuri restrictive adoptate având în vedere situația din Ucraina – Decizie de înghețare a fondurilor – Oameni de afaceri importanți care sunt implicați în sectoare economice care furnizează o sursă substanțială de venituri guvernului Federației Ruse și persoane care le sunt asociate – Preponderența interesului reclamantului de a‑și negocia recrutarea, de a participa la următoarele campionate de automobilism sportiv și de a‑și continua cariera profesională în raport cu cel al Consiliului
[art. 278 și 279 TFUE; Decizia 2014/145/PESC a Consiliului, astfel cum a fost modificată prin Decizia (PESC) 2023/572, anexa; Regulamentul nr. 269/2014 al Consiliului; Regulamentul 2023/571 al Consiliului, anexa]
(a se vedea punctele 102 și 112-123)
Dispozitivul
1)
Suspendă executarea Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, a Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei și a actului Consiliului din 14 martie 2023 care menține numele domnului Nikita Dmitrievich Mazepin pe lista persoanelor, entităților și organismelor vizate de măsurile restrictive prevăzute în Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, cu modificările ulterioare, și în Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, cu modificările ulterioare, în măsura în care numele domnului Mazepin a fost menținut pe lista persoanelor, entităților și organismelor cărora li se aplică aceste măsuri restrictive și doar în măsura în care se dovedește necesar pentru a‑i permite să își negocieze recrutarea ca pilot profesionist de Formula 1 sau ca pilot în alte campionate de sport automobilistic care se desfășoară și sau doar pe teritoriul Uniunii Europene, precum și să participe la Grand Prix‑uri, teste, antrenamente și antrenamente libere de Formula 1 și la celelalte campionate, curse, teste, antrenamente și antrenamente libere de sport automobilistic care se desfășoară pe teritoriul Uniunii. În acest scop, domnul Mazepin este autorizat numai, în primul rând, să intre pe teritoriul Uniunii pentru a negocia și a încheia acorduri cu o echipă de cursă sau cu sponsori care nu au legătură cu activitățile domnului Dmitry Arkadievich Mazepin și nici cu persoane fizice sau juridice al căror nume este înscris pe listele care figurează în anexele la Decizia 2014/145 și la Regulamentul nr. 269/2014, în al doilea rând, să intre pe teritoriul Uniunii pentru a participa ca pilot titular sau de rezervă la campionate de Formula 1 ale Federației Internaționale de Automobilism (FIA) sau la alte campionate, antrenamente, teste sau antrenamente libere de sport automobilistic, inclusiv pentru a obține reînnoirea Super Licenței sale, în al treilea rând, să intre pe teritoriul Uniunii pentru examenele medicale impuse de FIA sau de echipa sa de cursă, în al patrulea rând, să intre pe teritoriul Uniunii pentru a urma programele de controale medicale și de antrenamente (inclusiv pe simulator), în al cincilea rând, să intre pe teritoriul Uniunii pentru a participa la activități de curse, de sponsorizare și de promovare la cererea echipei sale de cursă sau a sponsorilor săi, în al șaselea rând, să deschidă un cont bancar în care să îi poată fi virate un salariu, prime, avantaje ale echipei sale de cursă și contribuții financiare ale sponsorilor acceptați de echipa sa și, în al șaptelea rând, să utilizeze contul bancar și o carte de credit doar pentru a acoperi cheltuielile care îi permit unui pilot profesionist să călătorească pe teritoriul Uniunii, să negocieze și să încheie acorduri cu o echipă de cursă sau cu alți sponsori și să participe la campionate, Grand Prix‑uri, curse, antrenamente, teste sau antrenamente libere în statele membre ale Uniunii și să urmeze un program de controale medicale și de antrenamente.În cazul recrutării ca pilot de Formula 1 sau ca pilot în alte campionate de sport automobilistic care se desfășoară și sau doar pe teritoriul Uniunii, domnul Mazepin trebuie să se angajeze să intre în competiții sub drapel neutru și să semneze angajamentul piloților cerut de FIA în acest scop.
2)
Revocă Ordonanța din 5 aprilie 2023, Mazepin/Consiliul (T‑743/22 R II).
3)
Cererea privind cheltuielile de judecată se soluționează odată cu fondul.